बेने इज़राइल
बेने इज़राइल (इब्रानी: בני ישראל; मतलब "इज़राइल के पुत्र") यहूदियों का एक समूह है जो उन्नीसवीं सदी में कोंकण क्षेत्र के गाँवों में से निकलकर पास के भारतीय शहरों में जाके बस गए थे। आम तौर पर इन्होंने मुंबई को अपना घर बनाया लेकिन कई पुणे और अहमदाबाद जैसे नज़दीकी शहरों में भी जाके बस गए थे। इस बड़े उत्प्रवास से पहले बेने इज़राइल भारतीय उपमहाद्वीप के यहूदियों की सबसे बड़ी शाखा थी। इनकी मूल भाषा मराठी है। ज़्यादातर बेने इज़राइल अब इज़राइल के लिए पलायन कर चुके हैं।